CELEX: 32010R0357
Language: hu
Date: 2010-04-23 00:00:00
Title: A Bizottság 357/2010/EU rendelete ( 2010. április 23.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló, 2010. március 4-i 185/2010/EU rendelet módosításáról (EGT-vonatkozású szöveg)

27.4.2010   
            
            
               HU
            
            
               Az Európai Unió Hivatalos Lapja
            
            
               L 105/10
            
         A BIZOTTSÁG 357/2010/EU RENDELETE
   (2010. április 23.)
   a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló, 2010. március 4-i 185/2010/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:
   
               (1)
            
            
               Az egységes légiközlekedés-védelmi követelményrendszer végrehajtásához szükséges intézkedések meghatározásáról szóló, 2008. augusztus 8-i 820/2008/EK bizottsági rendelet (2) meghatározza a folyadékok és csak egyszer lezárható zacskók készleteire alkalmazandó védelmi eljárásokat. Az említett rendelet azonban hatályát veszti 2010. április 29-én.
            
         
               (2)
            
            
               Helyébe a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló, 2010. március 4-i 185/2010/EU bizottsági rendelet (3) lép. A 185/2010/EU rendelet azonban nem rendelkezik a folyadékok és csak egyszer lezárható zacskók készleteire alkalmazandó védelmi eljárásokról.
            
         
               (3)
            
            
               A polgári légi közlekedés védelmét fenyegető jogellenes cselekményekkel szembeni fellépés érdekében fenn kell tartani az Unió repülőtereinek légiforgalmi oldalán árult folyadékok, aeroszolok és gélek, valamint csak egyszer lezárható biztonsági zacskók készleteire vonatkozó védelmi eljárásokat. Ezért indokolt azokat beépíteni a 185/2010/EU rendeletbe.
            
         
               (4)
            
            
               A 185/2010/EU rendelet 2010. április 29-től alkalmazandó. Így ezt a rendeletet is célszerű az említett időponttól alkalmazni, amihez mielőbbi hatályba lépése szükséges.
            
         
               (5)
            
            
               A 185/2010/EU rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a 300/2008/EK rendelet 19. cikkének (1) bekezdése értelmében létrehozott, a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 185/2010/EU rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2010. április 29-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 97., 2008.4.9., 72. o.
   
      (2)  HL L 221., 2008.8.19., 8. o.
   
      (3)  HL L 55., 2010.3.5., 1. o.
   
      MELLÉKLET
      A 185/2010/EU rendelet melléklete a következőképpen módosul:
      
                  1.
               
               
                  A 8. szakasz a következő 8.3. ponttal egészül ki:
                  „8.3.   A REPÜLŐGÉP FEDÉLZETI ELLÁTMÁNYÁNAK RÉSZÉT KÉPEZŐ FOLYADÉKOK, AEROSZOLOK ÉS GÉLEK, VALAMINT CSAK EGYSZER LEZÁRHATÓ BIZTONSÁGI ZACSKÓK KÉSZLETEIRE VONATKOZÓ TOVÁBBI VÉDELMI ELŐÍRÁSOK
                  
                              1.
                           
                           
                              A repülőgép fedélzeti ellátmányának részét képező csak egyszer lezárható biztonsági zacskók készletei a légi oldalra vagy a szigorított védelmi területre csak egyszer lezárható csomagolásban vihetők be.
                           
                        
                              2.
                           
                           
                              A csak egyszer lezárható biztonsági zacskók, valamint a folyadékok, aeroszolok és gélek készleteit a légi oldalra vagy a szigorított védelmi területre való megérkezésüktől a légi jármű fedélzetén való eladásukig védeni kell az illetéktelen beavatkozástól.
                           
                        
                              3.
                           
                           
                              A repülőgép fedélzeti ellátmányának részét képező csak egyszer lezárható biztonsági zacskók, valamint a folyadékok, aeroszolok és gélek készleteire vonatkozó további védelmi előírások részletes követelményeit külön határozat állapítja meg.”
                           
                        
            
                  2.
               
               
                  A 9. szakasz a következő 9.3. ponttal egészül ki:
                  „9.3.   A FOLYADÉKOK, AEROSZOLOK ÉS GÉLEK, VALAMINT CSAK EGYSZER LEZÁRHATÓ BIZTONSÁGI ZACSKÓK KÉSZLETEIRE VONATKOZÓ TOVÁBBI VÉDELMI ELŐÍRÁSOK
                  
                              1.
                           
                           
                              A csak egyszer lezárható biztonsági zacskók készletei a légi oldalra a beszállókártya-ellenőrzési ponton túl vagy a szigorított védelmi területre csak egyszer lezárható csomagolásban vihetők be.
                           
                        
                              2.
                           
                           
                              A folyadékok, aeroszolok és gélek, valamint csak egyszer lezárható biztonsági zacskók készleteit a légi oldalra vagy a szigorított védelmi területre való megérkezésüktől az üzletben való eladásukig védeni kell az illetéktelen beavatkozástól.
                           
                        
                              3.
                           
                           
                              A csak egyszer lezárható biztonsági zacskókra, valamint a folyadékokra, aeroszolokra és gélekre vonatkozó további védelmi előírások részletes követelményeit külön határozat állapítja meg.”